
Génto Réino, Egrégi Capoulié, Car Counfraire Majourau, Ami Felibre, 


Voudriéu en proumié gramacia lou Counsistori que, l’an passa, 
m’ounoure d’uno Cigalo. Que lei Majourau sesént a Gréus, e en 
particulié mei peirin, Péire Fabre, Jan-Lu Domenge e Patric Delmas 
siegon acertana de ma prefoundo gratitudo coumo de moun devot respét 
a regard de nouastre venera Felibrige. 


La Cigalo dei Mauro... Es que si poudié pantaia pus bél “encigalage” 
per lou Felibre déu Var que siéu, neissu a Draguignan, abali a 
Vidauban, que noun a que d’entre-durbi sa fenéstro lou matin pér véire 
paréisse lou long e famihié rastéu de coualo bluro dei Mauro ? Iéu que 
cadéu faguéri lou viage pér Freju, la viéio ciéuta... 


“,.Lantico Freju, 
— Qu’au noumbre ama de si tetaire 
Noumo Gallus lou dous cantaire, 
Agricola, lou counquistaire 
Dis Isclo Bretounenco, e tu, divin Roscius !°— 
(Calendau. Cant XID) 


” 


L’avié proun di, lou Méstre de Maiano: “ I’a ’no causo que li mort 
nous demandon, e que li mort i’an dre, quand soun toumba dins la 
bataio : aco’s la remembranco ® ”. 


Coumo felibre varés, m’es grand gau d’enaura, davans vautre, la 
bouano remembrancgo déu samenaire d’Ideau que fugué Gui Giraud, 
V’amaire dou parla dei Mauro, de li faire soun dre d’oubrié atravali em’ 
afeciouna pér la Causo... 


Mai s’apountela au laus de soun davancié, en uno vinteno de minuto, 
m’apareissé tout d’uno escoumesso autant mau-seguro qu’espinouso : 
d’efét, es-ti poussible, en tant pau de téms, de faire au coup lou rendu- 
comte de la vido d’un ome, de soun andano felibrenco, e de l’acien 


coumplido, qu’en s’esperloungant sus mai de quaranto an demandarien 
bén mai de vint minuto ? Degun si prenént l’ambourigo emé lei dént, e 
d’abord que pouadi pas troup intra dins lou detai, ni espepiéuna un a 
cha un lei poun qu’an jalouna la vido d’ aquest ome, es un aproche, lou 
mai fidéu poussible, qu’assaiarai de vous douna encuei, a fauto d’éstre 
coumpleét pér manco de tems. 


Jaloun de vido 
Durbirai dounc aquéstou laus de Gui Giraud en evoucant seis 
6urigino, soun mitan famihau, e n’arrivaren puei enjusqu’ei cance de sa 
vido. 


Neissé lou 6 de juliet 1922, dins lou Var. 

Sa primo enfango, la passé touto au mitan de la presquilo de Sant- 
Troupés, a Ramatuelo precisamen, vilage qu’a l’epoco passavo a peno 
lei si€is cénts amo, tirant en grosso part sei revengut dei souco e de la 
coualo. 

Soun paire Jorgi Giraud tenié boutigo de boulengié, e, quand éro pas 
per pasta dins la glourieto, faturavo sei tacoun de ben. Quant a sa maire 
Emma — anas un pau véire lei caprice de la fourtuno ! — avié tambén 
Giraud pér noum d’oustau, ce que bessai favourisé leis acourdaio... 

Ero lou téms de la vido simplo, qu neissié, qu eimavo, qu avié sa part 
de peno... L’aveni éro jamai traga, mai se li ’vié gaire d’evoulucien de 
V aubo au tremount, toutei avien sa placgo... Vido simplo, s¢nso ambicien 
descabestrado, qu’en toutei dounavo sagesso e mesuro... lou paréu 
Giraud éro pas desparié qu’avié fa siéuvo lei valour ancrado dins la 
famiho e dins lou travai... apoundrai qu’a l’oustau avien l’us de parla 
prouvengau. 

Sei gént an puei quita Ramatuelo pér veni planta caviho a Grimaud 
en 1939, en plen pais dei Mauro, ente avien capita de si croumpa ’no 
boulenjarié. 

Soun Certificat d’Esttdi en pocho, lou jouine Gui parté douis an a 
V’Escolo Rouviére de Touloun, avans d’éstre recu a l’eisamen d’intrado 
de VTusino dei tourpiho de Sant-Troupés ente fara soun tems 
d’aprendissage coumo oubrié-peiroulié: aco li permetié de travaia 


toutei lei metau, l’aluminion, l’estam, l’argént, jusco leis estratifica 
qu’avien pas ges de secrét pér éu. A forco de téms e de travai devengué 
chéfe d’equipo a l’ECAN (Establimen dei Coustrucien e deis Armo 
Navalo). 

Es 4 Grimaud que fara lou rescouantre de sa futuro espouso Couleto 
Olivier : maridage celebra lou 18 d’d6utobre 1947, e que dounara douis 
enfant, Marc, neissu en 1950, e Danis, neissu quatre an pu tard. T6éutei 
dous felibre... e lou felen Savié, neissu en 1984, tambén marca au 
cartabéu felibren despuei 2008. 


Gui Giraud de-longo parlara prouvengau emé seis oubrié, sei soci. Es 
d’aiours d’aquélei relacien nousado a l’usino dei tourpiho que neissira 
l’amista emé Gui Revest, alor jouine Chéfe dei Travai, soun disciple en 
Felibrige. 


Prendra la retirado a la fin déu mes de juliet 1977, per mai que mai si 
douna ei pres-fa de la terro, a sa famiho, e a sa missien de manten¢eire. 


Soun caminamen dins lou Felibrige 


Moun predecessour si fagué marca au cartabéeu en 1968, a 46 an, 
seguent en aco lei piado de Moussu e Madamo Gueit de Sant-Troupés, 
dou souto-Sendi Enri Doriac, e enfin de soun ami frejuren Pau Roux. 


Es dins leis annado 70 que s’imaginé de founda uno Escolo, que 
prendra puei l’apelacien d’Escolo dei Sambro. 

Aquelo escolo felibrenco a uno longo istori qu’es mestié pamens de 
ramenta eici : 1968, annado treboulado se n’es uno, va marca d’uno 
péeiro blanco l’aveni déu prouvengau dins nouastre despartamen, emé — 
entre autre — la creacien d’uno Seicien déu Var de la Mantenénco de 
Prouvénco dou Felibrige, souto la beilié d’Enri Doriac, futuro Cigalo 
deis Isclo, e, gaire apres, l’espelido de lAVEP (Assouciacien Vareso 
per l’Ensignamen dou Prouvencau), fiho, si pou dire, dou Prouvencau a 
l’Escolo, souto ’empencho dou regreta Pau Roux. 

Es a coumta d’aqui que Gui Giraud decidé, — e perdé jamai lou to — 
de metre sus lei raio uno estruturo, dins soun relarg d’entre Santo- 


Massimo e Cavalaire, pér que lou prouvengau pouasque countinua 
d’éstre ensigna, estudia, remes en ounour. 

La genési de /’Escolo dei Sambro remounto dounc eis annado 72-73. 

L’idéio si fagué léu jour de crea uno assouciacien que serié uno meno 
de federacien de seicien terrenalo, capablo d’acampa lou mounde de 
toutei lei vilage d6u gou troupelen, assouciacien founciounant d’un 
biais coumunautari qu’aurié un ample, uno estendudo se voulés, noun 
pas sus d’un soulet vilage, parié a l’abitudo, mai sus mant uno coumuno 
de la regien... idéio que capité belamen, tant belamen meme que 
Cougoulin, Grimaud, Cavalaire, La Crous-Vau-Mar, Santo-Massimo e 
Sant-Troupés n’en faguéron léu partido, rejouncho un pau pus tard per 
Plan-de-la-Tourre, la Gardi, Gassin e la Molo, se vous fa pas mai ! 

L’espelido duficialo de l’Escolo dei Sambro dato d6u 10 de mars 
1977 quand depauséron seis estatut a la  souto-prefeituro de 
Draguignan... e moun predecessour n’en restara lou Cabiscou- 
Foundadou, coumo l’amo e I’animatour, jusqu’en 1983, lou Cabiscoulat 
toumbant alor a Gui Revest, lou coulabouraire de la proumiero ouro... 


Qu s’interessarié de proche a l’istori déu Felibrige, despuei mai de 
150 an que fa targo per manteni aut I’Idéio mistralenco, noun pourrié 
que rapourta tout lou pes, touto l’impourtan¢go que pouarton aquélei 
group loucau, leis escolo, foundamento de touto acien felibrenco. 

Fugue tamben vice-president de J/’Assouciacien Vareso pér 
l’Ensignamen dou Prouvengau, creado coumo v’ou diguéri en 1971 per 
Pau Roux, puei soun secretari generau de mars 73 a 77. 


En 1975 deja lou Felibrige recounouissié sei merite e lou travai 
coumpli en lou noumant Méstre d’Obro ; e quand puei sei tres peirin, lei 
Majourau Lucian Durand, Enri Doriac e Jan Monestié lou pourtéron ei 
sufrage counsistouriau en 1992, es sénso countésto que l’elegisseron 
per la Santo-Estello de Mendo, sus la Cigalo dei Mauro descounsoulado 
antan pourtado per soun meéstre Pau Roux. 


Mai l’ome d’acien avié pas de tanco. E au couar meme de soun car 
Grimaud agueé la tenesoun de dreissa, a parti de rén, 0 quasi, en 
coulabouracien estrecho em’ Andriéu Decuers®, lou “Musée des Arts et 


Traditions Populaires” ; aqui mai, Gui Giraud fagué vardesco, que lou 
museéu s’es mai que mai endrudi, a flour e mesuro deis an, d’ustensiho, 
d’dujét, d’eisino e d’déutis de touto meno pourgi pér la poupulacien 
loucalo, soucitouso de serva soun patrimoni. Encuei qu’es devengu 
municipau, lou muséu résto lou vivént testimoni d’un paciént travai de 
valourisacien e de counservacien mena pér moun davancié e permete en 
cadun d’avaloura lou riche passat e la vido-vidanto d’aquéu cantoun dei 
Mauro. 

Se va voulés, poudén faire lou tour d6u prouprietari... Uno anciano 
bastisso dei proupourcien grandarasso ourganisado sus tres nivéu: au 
plan-péd, un moulin d’oli viéi de tres siécle, emé sei capello de granit 
ente soun presentado leis ativeta agricolo, lou travai de la coualo, la 
bouchounarié, lei magnan, leis 6utis de la vigno... A l’estage trouvarés 
leis eisino de l’oustau, la religien, lei couifo emai lei vésti ; enfin, e per 
acaba la vesito, l’abitacien (cueisino, chambro etc...) d’un paréu de 
paisan de la fin dou siécle dés-e-nou. 


Aqui mai, pér lou mantenéire Giraud s’agissié de faire “utile”, e soun 
acien restara... 


Soun obro de plumo 


Pér bén dire, ai gaire agu ni lou tems ni I’6ucasien de frequenta Gui 
Giraud. Si rescountravian de luen en luen, a Lorgue pér eisémple 
quouro chasque an s’ourganisavo lou Festenau de Lengo “. Verai que 
siéu toujour esta un pau crentous emai pau-parlo quand s’agisse d’ana 
de-vers lou mounde...basto, mi fasiéu d’éu l’image d’un ome un pau 
mourru, que soun abord tant sié pau dificile m’empressiounavo rén que 
de lou véeire... 

Pér lou miés counouisse, pér m’aleigouna de ce que fuguéron sa vido 
e soun obro de mantenéire, a faugu qu’anéssi mena moun enqueésto 
proche sa famiho, majamen sa véuso Couleto que remerciéu de sa 
preciouso ajudo e dei doucumen pourgi sus soun ome. 

Es ensin que m’es esta douna de treva soun fougau grimaudeéu, e vous 
dirai un pau famihieramen, tant es verai lou dire : “Si fau pas troup fisa 
de la grueio d’un meloun’, de-quant sichéri sousprés, en descurbént 


qu’éro un ome embuga de culturo, e meme un literari... Sa fremo, un 
matin que parlavian ensén, mi counfessé d’éu qu’avié la passien de la 
leituro e que toustéms lou vesié un libre entre man quand soun travai li 
leissavo Unei moumen de pauvo. La véio memo de sa despartido 
acabavo la leituro dou libre de Stéphane Giocanti : “Maurras : le chaos 
et l’ordre” ®. 

S’éro coustitui *no flamo couleicien de libre, tre soun jouvént — 
escrivan de l’epoco coumo Jean Giraudoux, Paul Claudel, Pierre 
Benoit, e tdutei lei classique de la literaturo franceso. E coumo intrerian 
dins sa biblioutéco, damount souto téule, dins lou galatas qu’un soulet 
fenestroun durbi sus lou vaste li fasié lume, sichéri déu bouan espanta 
tant per lou noumbre d’oubrage que per l’ordre que regnavo... En 
bouano placo figuravon lou diciounari d’Ounourat ®, aquéu d’ Abriéu , 
tdutei leis obro classico de lengo d’O, partént de Frederi Mistral e dei 
primadié jusqu’eis autour countempouran, lei cartabéu de Santo-Estello, 
de gramatico... Lei mai moudéste pouéto dou terraire li tenien sa placo, 
a coustat dei tratat d’istori, d’arqueoulougio, tambeén lou rarissime libre 
dou naturalisto Darluc ®, neissu eici-meme a Grimaud au siécle dés-e- 
vue... 

Pér que seis enfant Marc e Danis agon toutei dous un “eiritage en 
prouvengau”, Gui Giraud (que m’éro sus lou cOup vengu mai proche, 
estént amour dei libre qu’avian en coumun) si fasié un devé de 
croumpa lei libre e leis Armana Prouvengau en double eisemplari. Es 
tout vist qu’avié un goust marca pér l’escri, que siegue d’espressien 
franceso 0 de lengo d’O. Escrivié de quatrin quouro s’agissié, chasque 
an, de presenta lei santoun a la messo de miejo-nue. Escrivié encaro de 
pouemenet de circoustanci pér leis anniversari en famiho, pér chasco 
representacien de pé¢o o de pastouralo, segound lou vilage que li foulié 
ana. 


Car ce que li tenié lou mai au couar, ce qu’afeciounavo mai que tout, 
éro la coumedié, lei sceneto e péco de teatre. Deja au sourti de 
Venfango, a l’aubo de soun tems d’ome, avié fa sOuco emé lou méstre 
d’escolo déu vilage, Moussu Andréani ”, e jugavon de peco de 
Tchekhov, de Feydeau... Eu-meme s’assaié a l’escrituro, s’un coup 
sigué a la retirado, e de sa plumo neisseron 11 sceneto, t6utei inedicho, 


rimado o noun rimado, em’un voucabulari que fleiro bouan lou parla 
dei Mauro : 


Lou Raubatori, 0 La Maridairello 
Lei Boumiano 

La Repentido (seguido dei Béumiano) 
Au marcat 


Lou cristéri (asatacien pér éstre jugado sus lei pountin d’uno 
galejado de Guihéume Barles) 


Lou Candidat 

A la pescarié 

Lei Farfadet 
Improuvisado Grimaudello 
Lou Sourdin 

L’Encarastra 


Escrivé tambén douas pastouralo : 


e Un pantai calendau 


e Lou long camin (que pér fouargo mounde restara coumo sa 
peco mestresso) 


Aquélei sceneto, richo déu parla de la carriero, jamai “presso de 
tésto” coumo si dis aro, si desparton jamai de la lengo famihiero d6u 
pople. Car Gui Giraud eimavo de pinta leis umble, lei pichéunei gent... 
“ Ces gens de rien qui ne sont pas rien ”... coumo va digué Louis 
Nucera. E sei persounage pintouresc, aut en coulour, dou paraulis facile 
que raio 4 bournéu, soun-ti pas lou retra de Gui Giraud éu-meme, tant li 
metié de soun amo ? 


Aquélei tableu tras que naturo dou “pichoun pople” prouvengau soun 
agu presenta e tourna-mai presenta dins tout lou pais déu Levant dei 


Mauro, qu’ensin ajudaran tant-que 4 espendi nouastro lengo, dins un 
soulide soucit de proupagando poupulari... 


Pér éstre en plen coumplet, ajustarai que s’éro un téms passiouna pér 
Vesttidi e lou couleitage deis escais-noum varés, e que douné puei a 
l’6ucasien de counferénci sus lou suve, lei tradicien calendalo, lei 
carriero de Grimaud etc. 


L’ome 

Certo, Gui Giraud avié de caratére, soun caratére, entié, de béllei 
coup un pau rufe, un pau biscaire, degun pourrié Oupousa lou 
countrari... L’an di fiér, mai fierta es-ti vanita ? S’avié de defaut, — mai 
qu es sénso li mande la péiro ! se li entendié fouargo quant ei qualita 
que fan l’ome d’acien : la drechuro, l’eisigénci, la voulounta apariado a 
la tenesoun, lou gaubi pér entrina soun mounde en li coumunicant forgo 
e enavans, d’emplega sei doun de naturo pér endoutrina lei soci de soun 
Escolo. Rén s’es fa dins lou Felibrige de sa regien que noun li aguésse 
pres sa bouano part... E sempre lest, quouro que l’anés véire, a vous 
presta la man, toujour de bouan counséu pér seis ami a respét de qu, 
jusqu’a la fin, sera resta fidéu. 


Escouten Reinié Jouveau, au lendeman de la Santo-Estello de 
Mendo: “ L’eleicioun au majouralat de Gui Giraud es d’aiours 
d’aquéli que se fan sénso councurrénco, estént lou curriculum-vitae de 
l’ome qu’a founda lou Felibrige dins soun endré, que i’a crea un 
group, l’Escolo dei Sambro, que despiéi 1977 i’a fa ’no obro tenaco, 
dounant de cous de prouvencau, basto, entretenént dins soun quartié la 
flamo felibrenco que vuei ié briho de tout soun esclat. E piéi, Gui 
Giraud es un persounage simpati. Touti lou counéisson coume aquéu 
qu’a l’escourregudo de la Santo-Estello vuejo a cadun soun véire 
d’aquelo deliciouso liquour de nerto que fai éu-meme e que regalo lou 
Felibrige tout entié... ” 


Sabié proun ce qu’éro l’engajamen, n’en vouali pér provo soun 
passat de Resistént “°, quand li faugué prendre lou maquis douis an de 


téms entre Var e Basseis-Aup, e qu’agué la doulour de perdre soun ami 
d’enfan¢go Vitour Léon, toumba lou 17 d’avoust 1944 sus la plago de 
Castelano, lou jour que liberéron la vilo “”... Ero un ome de passien, 
v’aven di, passien pér soun mestié, passien pér la terro e lei souco 
eiritado de soun paire, passien per leis obro literari, passien per la lengo, 
passien pér lou teatre enfin. Lei péd tanca en terro, la tésto a la 
creacien... Es qu’avié |’abitudo de respouandre , nouastre ome, quand li 
demandavon d’ente li venien lei persounage, leis istori, tant coumo leis 
entrigo que fasien o desfasien lou cabudéu de sei pé¢o : “ Tout aco, l’ai 
carcula sus lou tratour | ” 


La Cigalo dei Mauro 


Dempuei sa creacien en 1881, la Cigalo dei Mauro enflouque lou 
pitre d6u pouéto-magoun Carle Poncy, de Touloun, que George Sand, 
que Béranger lou grand cansounié, qu’ Aleissandre Dumas lou tenien en 
estimo... 

Aprés la despartido de Poncy nouastro Cigalo carigné un autre 
pouéto, Roumié Marcelin, de Carpentras éstou coup, que sémpre restara 
V autour dou flame recuei de pouésio “Long déu camin” “”... 

S’adrai¢é puei la Cigalo de-vers Marsiho e Juli Charles-Roux, 
Valargant mecéno dou Felibrige qu’en soun téms escrivé d’estudi 
saberu sus lei viéiei ciéuta prouvengalo, Arle, Aigo-Morto, Nime, z- 
Ais... e Freju"? !.. Es éu, vous n’en souvenés, “lou grand marsihés de 
Paris”, qu’agué l’idéio d’auboura uno estatue de Frederi Mistral en 
Arle, plago dis Ome “, e que li cenché la gravato de Coumandour de la 
Legien d’Ounour, au mes de mai 1909 “, lia cent an ... 

En 1918, retrouvan la Cigalo dei Mauro qu’en uno voulado vengué 
enlusi lou couar de Péire Fontan, de Touloun, de-segur l’un dei pouéto 
maje pér nouastre dialéite varés ; li restara trento-cinq an... avans de 
s’emparti per un nouvéu blad de luno a Vedeno, emé lou pouéto- 
vigneiroun Marceu Mitan que seis endumiado lirico l’enchuscléron mai 
de vint an detéms... 

Nouastro Cigalo viajarello prengué mai soun vou en 1976, e alor aqui 
poudié pas miés encapa que de faire l’aleto sus la vésto de Pau Roux, 
qu’emé sa remirablo tési sus “Lou parla de Freju e de sa procho 
regien” “°, qu’emé soun astrado de Felibre es a bouan dre e senso 


countésto lou Méstre, la fouant que poudén chasque jour li ana pousa 
d’aigo, l’eisemple preclar de ce que duourié éstre tout Felibre... 

E s’un coup la Cigalo dei Mauro vengué véuso de Pau Roux, en 
1991, es tout naturalamen qu’aneé trouva soulas sus lou pitre de soun 
ami Gui Giraud, de l’autre pendis dei Mauro... 


-00-00-00- 

Car Gui Giraud, car Felibre d6u Castelas “”, vous lou mantenéire 

agissent de la Causo, en pas jamai calant d’empura I’Idéio felibrenco 

dins vouastre rodou, avés mena bouan fue, e vouastre caminamen 

d’oubrié au service déu Felibrige, vouastre pres-fa an belamen fa 
meissoun... 


Pér acaba, se va mi permetés, eimariéu de reiini dins uno memo 
fervour vouastro memori de Felibre counvincu e sincére em’aquelo de 
meis autrei davancié sus la Cigalo dei Mauro, e vous pregarai, en signe 
de coumunien, de mi vueja un pau de vouastro fe prefoundo |) coumo 
antan emplenavias de liquour de nerto la Coupo Santo (|, pér qu’a 
moun tour pouasqui coumpli ’no plego ounésto de Majourau ! 


Péire Imbert 
Majourau dou Felibrige 
Cigalo di Mauro 


Noto 

(1) Caius Cornelius Gallus, pouéto e ome de guerro déu I‘siécle av. J.- 
C., neissu a Freju. Devengu Gouvernour d’Egito, fagué de sa vilo natalo 
lou port d’estaco d’uno dei tres grandei floto de l’7Empéri Rouman. 
Autre frejuren de souco, lou Generau Julius Agricola (40-93) que 
counquisté l’Isclo de Bretagno ; d’aprés Tacite, “lou mai ilustre deis 
enfant de Freju’”’. Quintus Roscius, atour rouman (vers 126-62 av. J.-C.). 
Soun gaubi pér la coumedié li vaugué, dison, renoumado e fourtuno. 


(2) “L’estacamen au terraire’, dicho capouliero prounounciado a la 
Santo-Estello d’ Albi lou 24 de mai 1882. 


(3) Andriéu Decuers (1923-1985), en mai d6u Museu de Grimaud, 
founde en 1964 lou group fduclouri L’Escandihado de Grimaud- 
Cougoulin. 

